《和姑苏刘工部昌无题（三首）》
明代·丘吉

《玉树》歌残谱不存，春泉空泻洗头盆。
绛桃成子花无色，银烛烧心泪有痕。
南国青春欺客鬓，东风芳草怨王孙。
风流已逐红尘化，空有琵琶寄断魂。

作者简介：浙江归安人，字大佑，号执柔。性澹约朴素，动遵矩矱。游眺吴越山水间，飘然远俗。善古文，尤长于诗，以温庭筠、李义山为宗。号为湖州诗人领袖，唐惟勤、张子静继之。有《执柔集》。